കോഴിക്കോട് കെ.എസ്.ആര്.ടി.സി ടെര്മിനല് നിര്മാണം ആരംഭിച്ചത് യു.ഡി.എഫിന്റെ കാലത്ത് വിശദീകരണവുമായി ആന്റണി രാജു കോഴിക്കോട് കെ.എസ്.ആര്.ടി.സി ബസ് സ്റ്റാന്റ് നിര്മാണത്തിലെ അപാകതകള് ചര്ച്ചചെയ്യണമെന്നാവശ്യപ്പെട്ട് പ്രതിപക്ഷം അടിയന്തരപ്രമേയ നോട്ടീസ് നല്കി. ടി. സിദ്ദീഖാണ് നോട്ടീസ് നല്കിയത്.എന്നാല് പ്രതിപക്ഷം ആരെ ഉദ്ദേശിച്ചാണ് അടിയന്തരപ്രമേയനോട്ടീസ് നല്കിയതെന്ന് ഗതാഗതമന്ത്രി ആന്റണി രാജു ചോദിച്ചു. കഴിഞ്ഞ യുഡിഎഫ് സര്ക്കാരിന്റെ കാലത്താണ് കെട്ടിടത്തിന് അനുമതി നല്കിയതെന്നും നിര്മാണം ആരംഭിക്കുകയും ചെയ്തതെന്ന് മന്ത്രി പറഞ്ഞു. 54 കോടി രൂപയാണ് അടങ്കല് തുക എന്നാല് നിര്മാണം പൂര്ത്തിയായപ്പോള് 75 കോടി രൂപയായി അത് വര്ധിച്ചു.പ്രതിമാസം 72 ലക്ഷം രൂപയ്ക്കാണ് ലീസ് നല്കിയതെന്നും ഇത് കുറവല്ലെന്നും മന്ത്രി കൂട്ടിച്ചേര്ത്തു. കോഴിക്കോട് സൈബര് പാര്ക്കിന്റെ വിലയാണ് മന്ത്രി ഇതുമായി താരതമ്യം ചെയ്തത്. 2018ല് തന്നെ അടിത്തറയിലെ പൊട്ടല് ശ്രദ്ധയില്പ്പെട്ടിരുന്നെങ്കിലും അന്ന് തന്നെ അത് പരിഹരിക്കാനുള്ള നടപടികള് സ്വീകരിച്ചിരുന്നതായും മന്ത്രി അറിയിച്ചു. കഴിഞ്ഞ മാസമാണ് കോഴിക്കോട് കെഎസ്ആര്ടിസി കെട്ടിടത്തിന് ബലക്ഷയമുണ്ടെന്ന പഠനം പുറത്തുവന്നത്.